****

ΕΛΛΗΝΙΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΠΟΛΙΤΙΣΜΟΥ,ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ**

**ΚΕΝΤΡΙΚΗΣ ΜΑΚΕΔΟΝΙΑΣ**

**Δ/ΝΣΗ Δ/ΘΜΙΑΣ ΕΚΠ/ΣΗΣ ΔΥΤΙΚΗΣ ΘΕΣ/ΝΙΚΗΣ**

**2 ο ΓΕΝΙΚΟ ΛΥΚΕΙΟ ΧΑΛΚΗ∆ΟΝΑΣ**

**Ταχ. Δ/νση: Άδενδρο Δήμου Χαλκηδόνας, Τ.Κ. 57007**

**Τηλέφωνο :23910 32025**

 **Fax : 2391032085**

**mail@2lyk-chalk.thess.sch.gr**

**Πληροφορίες: ΕΜΜΑΝΟΥΗΛΙΔΗΣ ΑΡΙΣΤΕΙΔΗΣ**

**Άδενδρο** 16/2/2015

**Αριθμ πρωτ. :ΔΥ**

ΠΡΟΣ

 ΔΙΕΥΘΥΝΣΗ Δ/ΘΜΙΑΣ ΕΚΠ/ΣΗΣ

ΔΥΤΙΚΗΣ ΘΕΣ/ΝΙΚΗΣ

Για ανάρτηση στην ιστοσελίδα

**ΘΕΜΑ: « ΠΡΟΚΗΡΥΞΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΠΡΟΣ ΤΑΞΙΔΙΩΤΙΚΑ ΠΡΑΚΤΟΡΕΙΑ ΓΙΑ ΚΑΤΑΘΕΣΗ ΟΙΚΟΝΟΜΙΚΗΣ ΠΡΟΣΦΟΡΑΣ ΓΙΑ ΠΡΟΓΡΑΜΜΑΤΙΖΟΜΕΝΗ ΕΚΔΡΟΜΗ» (ΕΠΑΝΑΠΡΟΚΗΡΥΞΗ)**

 Η Γ’ Λυκείου του 2ου ΓΕΛ ΧΑΛΚΗΔΟΝΑΣ προτίθεται να πραγμα-τοποιήσει την 6ημερη **αεροπορική** εκδρομή της στις **26 Μαρτίου** **2015** (σύμφωνα με την ΥΑ 129287/Γ2/10-11-2011). Το 2ο ΓΕΛ Χαλκηδόνας προκηρύσσει διαγωνισμό για την κατάθεση κλειστών προσφορών από ενδιαφερόμενα τουριστικά γραφεία.

 Παρακαλούνται τα ενδιαφερόμενα Γραφεία Γενικού Τουρισμού που πληρούν τις προβλεπόμενες από τον νόμο προϋποθέσεις λειτουργίας να καταθέσουν έως τις 19 Φεβρουαρίου 2015 ημέρα Πέμπτη, στις 12.30 μμ στη Διεύθυνση του σχολείου σφραγισμένο φάκελο προσφοράς. Δεν γίνονται δεκτές προσφορές που αποστέλλονται με τηλεομοιοτυπία ή μέσω ηλεκτρονικού ταχυδρομείου ή είναι ανοικτές.

Τα ενδιαφερόμενα ταξιδιωτικά γραφεία στην προσφορά τους θα πρέπει να αναγράφουν : την **τελική συνολική τιμή** της εκδρομής, αναλυτικώς **την επιβάρυνση ανά μαθητή** αλλά και κάθε άλλο στοιχείο που κατά την δική τους κρίση θα επιτρέψει στο σχολείο να διαμορφώσει πλήρη εικόνα για τις προσφερόμενες από το ταξιδιωτικό γραφείο υπηρεσίες.

Για την σύνταξη της προσφοράς αυτής και προκειμένου να είναι ευκολότερη η σύγκριση, σας γνωστοποιούμε πως πρέπει να λάβετε υπ’ όψιν σας τα εξής :

1. **ΠΡΟΟΡΙΣΜΟΣ:**

Α) Πράγα (5 διανυκτερεύσεις)

[Σύνολο ημερών εκδρομής: έξι (6)]

Β) Πράγα-Βουδαπέστη (3 διανυκτερεύσεις στην Πράγα,2 διανυκτερεύσεις στην Βουδαπέστη)

[Σύνολο ημερών εκδρομής: έξι (6)]

Γ) Βουδαπέστη (5 διανυκτερεύσεις)

1 ημερήσια στη Βιέννη

 [Σύνολο ημερών εκδρομής: έξι (6)]

1. **ΜΕΤΑΦΟΡΑ:**

 Οδικώς ως το αεροδρόμιο Μακεδονία από και προς το σχολείο, αεροπορικώς η μετάβαση και η επιστροφή από τον προορισμό της εκδρομής.

Αναχώρηση από το σχολείο με λεωφορεία του πρακτορείου με προορισμό το αεροδρόμιο Μακεδονία της Θεσσαλονίκης και αντίστροφα κατά την επιστροφή.

Σχετικά με τους προορισμούς Α και Γ (Πράγα, Βουδαπέστη) άφιξη και αναχώρηση στο αεροδρόμιο της Πράγας και της Βουδαπέστης αντίστοιχα.

Σχετικά με τον Β προορισμό (Πράγα- Βουδαπέστη) άφιξη στο αεροδρόμιο της Πράγας και αναχώρηση από το αεροδρόμιο της Βουδαπέστης (οδικώς Πράγα – Βουδαπέστη).

1. **ΑΡΙΘΜΟΣ ΜΑΘΗΤΩΝ:** 14(δέκα τέσσερις, 12 κορίτσια και 2 αγόρια)
2. **ΣΥΝΟΔΟΙ ΚΑΘΗΓΗΤΕΣ:** 2 (ένας αρχηγός και 1 συνοδός)
3. **ΞΕΝΟΔΟΧΕΙΑ:** με ημιδιατροφή (μπουφές – πρωινό και γεύμα), για την Πράγα από τον πύργο του ρολογιού (αστρονομικό ρολόι) και μέχρι 5 χλμ ακτίνα και για την Βουδαπέστη από το καφέ Ζερμπώ και μέχρι 5 χιλιόμετρα ακτίνα από αυτό. Να είναι τεσσάρων αστέρων.
4. **ΔΩΜΑΤΙΑ:**  Τρίκλινα και Δίκλινα για τους μαθητές. Μονόκλινα για τους συνοδούς καθηγητές

Παρακαλούμε στην προσφορά:

* Να υπολογισθεί και να αναφέρεται ρητώς η παροχή προς τους εκδρομείς ασφάλειας αστικής-επαγγελματικής ευθύνης, σύμφωνα με την κείμενη νομοθεσία, καθώς και η ασφάλεια ιατροφαρμακευτικής και νοσοκομειακής περίθαλψης, η οποία θα καλύψει όλα τα έξοδα σε περίπτωση ασθένειας ή ατυχήματος των συμμετεχόντων στην εκδρομή ατομικά και σε σύνολο, δηλαδή μαθητών και συνοδών καθηγητών.
* Να υπάρχει ασφαλιστήριο συμβόλαιο επαγγελματικής ευθύνης του ταξιδιωτικού γραφείου στο οποίο θα φαίνεται ο αριθμός του συμβολαίου, καθώς και το ασφαλιστήριο συμβόλαιο ιατρικής και νοσοκομειακής περίθαλψης.
* Να υπάρχει Υπεύθυνη Δήλωση με την οποία να δηλώνεται ότι το αναφερόμενο σε αυτήν πρακτορείο είναι Γραφείο Γενικού Τουρισμού και διαθέτει σε ισχύ το ειδικό σήμα άδειας λειτουργίας που χορηγείται από τον Ε.Ο.Τ. (να αναφέρεται ο αριθμός)
* Να αναφέρονται ρητώς τόσο η συνολική τιμή του ταξιδιού, όσο και η επιβάρυνση ανά μαθητή. Στις προτεινόμενες τιμές να συμπεριληφθούν τα έξοδα κάθε τύπου μεταφοράς καθώς και όλες οι πρόσθετες επιβαρύνσεις που έχουν να κάνουν με το ταξίδι.
* Να αναφέρεται ένα πλήρες προτεινόμενο πρόγραμμα, στο οποίο καλό είναι να συμπεριλαμβάνονται όλοι οι επισκέψιμοι τόποι και χώροι , αλλά και οι γενικότεροι όροι της εκδρομής αναλυτικά, καθώς και οι προτάσεις του πρακτορείου για θεάματα με τις τρέχουσες (κατά προσέγγιση) τιμές συμμετοχής σε αυτά (π.χ Μαύρο Θέατρο, κρουαζιέρα), έτσι ώστε, αν χρειαστεί και είναι εφικτό να συμπεριληφθούν στο ιδιωτικό συμφωνητικό που θα υπογραφεί με το Ταξιδιωτικό Γραφείο που θα επιλεγεί.
* Να αναφέρονται τα πλήρη χαρακτηριστικά του λεωφορείου μεταφοράς με τα οποία θα πιστοποιείται η κατάστασή του και ο αριθμός πτήσεων
* Να συνεκτιμηθεί το γεγονός ότι για τους συνοδούς καθηγητές η εκδρομή στο σύνολό της είναι δωρεάν.
* Να αναφέρεται ρητώς η ύπαρξη συνοδών του πρακτορείου διαθέσιμων σε όλη τη διάρκεια της εκδρομής για την εξυπηρέτηση των εκδρομέων.
* Να αναφέρεται ρητώς πως τα λεωφορεία θα είναι διαθέσιμα όλες τις ώρες της μέρας και για όλους τους προορισμούς.

 Ενημερώνουμε πως ως εγγύηση για τη διασφάλιση των όρων του Ιδιωτικού Συμφωνητικού που θα υπογραφεί θα αποδοθεί στο πρακτορείο μετά το τέλος της εκδρομής για την ασφαλή επιστροφή των μαθητών στο Άδενδρο, εφ όσων έχουν τηρηθεί πλήρως τα συμφωνηθέντα, το (τελικό) ποσό του 1/3 των χρημάτων του συνολικού συμφωνηθέντος ποσού με το οποίο θα εξοφληθεί η εκδρομή.

 Η παρούσα πρόσκληση εκδήλωσης ενδιαφέροντος και η επιλογή του κατάλληλου για την πραγματοποίηση της παρούσας εκδρομής πρακτορείου, δεν συνιστά ταυτοχρόνως και δέσμευση πραγματοποίησης της εκδρομής, για την υλοποίηση της οποίας τον τελικό λόγο θα έχουν τόσο οι γονείς, οι οποίοι και την χρηματοδοτούν, όσο και η υπηρεσία, η οποία τελικώς θα την εγκρίνει με βάση τα εκ του νόμου απαιτούμενα για την πραγματοποίησή της.

 Ο Διευθυντής

 ΕΜΜΑΝΟΥΗΛΙΔΗΣ ΑΡΙΣΤΕΙΔΗΣ

 ΠΕ04.01